text:
Budget Ruahman Dawn
Kum 2008-2009 Branch hrang hrangte Budget tur chu Ni 26.8.08 (Thawhlehni) hian Sub-Hqrs. Coordination Comt. in a ngaihtuah dawn ta. Hemi rual hian nakum Annual Conference neihna hmun leh hun tur pawh an rel nghal dawn bawk.
AIR FM Live Phone
Mobile phone pawhin a man theih tur FM radio chu August ni 15 India Independece Day hian AIR Aizawl chuan a pe chhuak dawn ta a. Tlai dar 5 atanga zan dar 10 thleng programee pechhuakin Mizo leh sap hla tha tak tak a ngaihthlak thei dawn a ni. He AIR FM hi 100.7 Megahertz-ah a man thei ang. Ni tin tlai dar 5:00-5:30 ah Gospel, dar 5:30-6:30 leh 8:00-9:00 thlen western music, dar 9:00-10:00 lengzem/lenglawng a pe chhuak dawn a. Nilaini, Inrinni leh Pathianniah dar 6:40-7:00 ah sap hla, dar 7:00-8:00 inkarah Hindi hla a pechhuak ang a. Thawhtanni, Thawhlehni leh Zirtawpniah dar 6:40-7:00 ah Hindi hla hi a pechhuak bawk dawn a ni.
NGO fakawm
Champhai Civil Hospital-ah hnrei tak Doctor te indaih lohna phuhrukna turin NGO Champhai te chuan Doctor tha tak mai an nawr chhuak leh ta a lawmawm thin nei mai.
Jt. VC in min ngen
Vengthlang huam chhung hi a lo thianghlim nan leh a nawm zawk theih nan Ui leh Ar te i khuahkhirh tha leh ang u. Tin, mahni In leh kawtko te pawh theih ang tawk tawk a thianfai leh turin Jt VC te chuan min ngen e.
Ni 100
NREGS hnuaia ni 100 inhlawhna chu tunah hian thawh chhunzawm leh tur a tih a ni a. Pu C. Tailova In chho kaw ngpui hi Oneway a kaltir tum a ni e.
Website Kan Nei Ve Ta
YMA Palai Editorial Board chuan YMA Palai a duh apiang ten Internet kaltlanga an lo chhiarve theihna turin www.ymapalai.blogspot.com chu a buatsaih ta. Hmun danga kan chhungte leh kan nau awmte i hrilh darh ang u.
Awmlai
Nilai zan dar 1: 30 bawr vel khan Pu Thanrawia, K-95 V-Section chu Pumna vangin anmahni chenna inah a boral a, hemi ni vek hian vuiliam leh nghal ani, khawhar chhungte kan tuarpui e.
Lawmthu
Vengthlang bialtu V/C te chuan Run Mawi sak kal mekah tanpui nan Rs. 5000 min pe a an chungah Vengthlang Branch YMA chuan lawmthu a sawi mawlh mawlh e.
Electric wiring zo
YMA bungrua dah nan a insak chu zawhfel a ni ta, kar hmasa khan Tv. H. Lalthanmawia, Pu Rualkhuma Hmar leh Pu K. Lalnuntluanga te chuan Electric wiring neiin an hnatlang an chungah kan lawm hle.
Hnatlang
Nimin zing khan Pu K. Lalthlengliana te inbul kawngpui chhe lutuk chu Branch O.B., Neuva Section O.B leh mithahnem tlemte ten Boulder phah in anhnatlang a, hnatlang thingpui min lum saktu Pu K. Lalthlengliana leh a chhungte chungah lawmthu kan sawi e.
Lang Camp nei
Nimin khan Vengtlang Pres byterian Naupang Sunday Sikul chuan Vengthlang Koh hrana Crusades neih chhun zawm nan Biak In ah Lang Camp an nei.
========================================
Sub-hqrs in Group leh Branch tan hriattirna chhuah
Vengthlang,10th August (Pathianni) :A hnuaia thupui hrang hrang tarlante hi Champhai Sub-Hqrs chuan Group leh Branch huam chhung a tan a hriatir: 1.Pem Lehkha chungchang : CYMA in pem lehkha siamchungchang a kaihhruaina a duan zulzuiin Pem lehkha hi dik taka siam a nih theih nan fimkhur leh uluk taka siam thin tur leh Executive Committee in relin, a thutlukna pawh Pem- lehkha ah hian tarlan ni ngei nise, tin, a dawngtu Branch YM pawhin uluk taka Pem lehkha hi enfiah ni ngei thei se. 2. Special Revision of Photo E/R 2008 Chungchang : Ram leh hnam hnuk khawih, hi thil pawimawh tak hi khua leh tui dik tak ten an chan theihna tur leh CYMA in ngenna a siam zuiin mahni hnam theuhah kum tling dikte thun an nih theih nan theih tawp chhuah turin kan in ngen ani. 3. Ram pum huap YMA Chhang pual Recitation Intihsiakna Vanapa Hall, Aizawlah October 2, 2008 hian neih tur a ni. 4. Sb-Hqrs. YMA Co-ordinator Committee din chungchang : July 24, 2008 a CYMA hruaitute leh Sub-Hqrs hruaitute, CYMA Committee Hall, tuikhuahtlang, Aizawl a Joint meeting-in thu phung a rem a tih angin July 31, 2008 a Sub-Hqrs. YMA Champhgai hruaitu thu khawm chuan kum 2008-2009 chhung a Sub-Hqrs. YMA Co-ordinator Committee member atan hian Sub-Hqrs. YMA Executive Committee member dinglai bakah a huam chhung Gr. YMA pariat (8) a President leh Secretary theuhte a ruat nghal. He Sub-Hqrs. YMA Co-ordinator Committee hi thla thum danah vawi khat tal Committee nei tura ruahman a niin Committee hmasa be neih hun atan August 26, 2008 11:00 Am ruat a ni a, A hmun atan Sub-Hqrs. YMA Committee Hall, Tlangrawt chu ruat a ni bawk. Thu ngaihtuah tur atan : 1) Sub-Hqrs YMA Champhai Annual Conference 2008, neihne tur hmun leh hun te, 2008-2009 Sub-Hqrs. YMA Budget chungchang leh thil dangte a ni ang.5. Human rights Commission in August 12-14, 2008 hian Champhai Vengsang YMA Hallah Seminar a buatsaih dawn a, he hun hmang tur hian Sub-Hqrs. YMA Champhai thut hmun Br. YMA President theuhte chu ruat an niin, DC, Champhai ah thehluh a ni a, he hun hmang ngei tur hiasn ngen leh beisei a n ni a, he lehkha hi hriattirna a ngaih nghal tur a ni. 6. July 20, 2008 (Thawhleh) a DC Pisa a Sub-Hqrs. YMA Champhai leh khawtlang hruaitute thukhawm chuan, Phone hrui rukbo vanga harsatna tawh dan thlir hona neiin vangtlang hmanrw pawimawh, tih chingpen vanga harsatna thleng thin sukiang tur hian YMA memberte tlawmngai a pen chuak turin ngen kan ni a, mahni huam theuhah venhimna hnathawk tur leh Information Centre hmanga a khat tawka tlangau thin turin kan in ngen a, Sub-Hqrs. YMA thut hmun Br. YMA te tanla zual turin a bikin kan in beisei nawn leh ani.
==============================
Vengthlang Branch Volleyball team chaktluang zel
Independence Day Volleyball tournament chu Bethel vengah khelh chhunzawm mek zel ani a. Kan veng Volleyball Team (men) chuan an khingpuite an la hneh zel a tunah hian Quarter final an lut fel der tawh ani. Kan veng nula te erawh Khuangleng lakah an tlawm hnuin Nimin khan an dinhmun tur a hriat theih chauh ang. Kan veng aiawh a tel zawng zawngte inchungah leh inchhungte chungah Vengthlang Branch chu lawm tak zet e. Vengthlang Branch Mipa Volleyball team te:
P.C. V.L.Remtluanga Captain K-Sec
P.C. Lalnienga K-Sec
R.T.C.Lalrosiama K-Sec
Lalrinchhana T-Sec
Laltanpuia K-Sec
Lalfakzuala N-Sec
Lalzathanga T-Sec
Michael Lalnunpuia T-Sec
Samuel Lalpektluanga K-Sec
===================================================


c: text/html

text:
A te hle na a, a hram mawi reuh hle mai.
Thingkung te tak te a awm,
A te hle na a, a buk tha reuh hle mai.
Ram zimte mai chu;
A te hle na a, a mawi reuh hle mai.
Ram mawi te tak tea thingbuk te tak te awm chu;
A mawiin hmuh a hahdamthlak hle mai.
Thingbuk hring te tak tea Sava te hram mawi tak chuan thinlung a fan hle mai.
Lui te tak te chu;
A te hle a, mahse a fim reuh hle mai.
Ram te tak tea thingkung te tak te chawmtu luifim te tak te chu
Sava te tak te hram mawi takin
Thlifim thaw heuh heuh karah a awi vel e.

robotstxt: allowed

filter: keep


text:
ni 22.3.2014 (inrinni)
AMKA CHAMPHAI DIST. TEN KUM 14 TLIN LAWM :
Nimin chawhnu dar 3 khan Champhai Tourist Lodge Conference Hall ah AMKA Champhai District kum 14 tlin lawmna leh National Level Medal lak lawmna hun hman a ni a, he hun hi Champhai District Bawrhsap Pu Sangdingliana IAS chuan khuallian niin a hmanpui
He hun Pu Lucas Thangmangliana kaihhruaiah hian Khuallian Champhai District Bawrhsap Pu Sangdingliana IAS chuan thusawiin, kum 14 chhunga an hmasawnna hrang hrang chu lawmawm a tih thu a sawi a, player te chu chhuanawm a tih thu sawiin, Instructor leh AMKA Champhai District hruaitute inpekna leh thawhrimna chu a fakawm thu a sawi. Hei bakah hian Champhai DC chuan, AMKA Champhai District chu an kal zelna turah duhsakna hlanin, tanpui an ngaih hun apianga tanpui a inhuam thu a sawi a, hruaitute chu inthlahrung lova an harsatna neih ang te a hnena sawi hrehlo turin a chah a, National Level a hetiang zat medal an la thei chu lawmawm a tih thu sawiin, duhsakna a hlan a ni
He hunah hian Pu Lenghmingthanga chuan Technical Report pein, National Karate & Kabudo Championship an khelh zawh taka an medal lak dan sawiin, AMKA Champhai District atang hian Fighter 5 kalin hengte hian Medal an rawn hawn vek a, G-3, S-2 leh B-3 an rawn hawn a, Kata ah hian Mizoram hian Gold an la la ngailova, Champhai hi a la hmasa ber an ni a, hei bakah hian Mizoram atanga kal naupang ber an nei bawk a, medal la tam ber an ni bawk. National Karate & Kabudo Championship vawi 8na neih zawh takah hian a kalna senso atan Pu Lucas Thangmangliana President chuan Rs 80,000/- a pe a, President chungah hian Technical Board hming pawhin Lenghmingthanga hian lawmthu a sawi.
He hunah hian Dr. R. Laldinthara Champhai District Sports Committee General Secretary pawhin thu sawiin Champhai District Sports Committee hmingin lawmpuina a hlan a, AMKA hruaitute chu sports discipline dangte nena tehkhin rual an nihloh thu sawiin, an hnathawh chu fakawm a tih thu a sawi bawk
Nimina AMKA Champhai District ten an kum 14 tlin lawmna leh National Level medal lak lawmna ah hian Technical Board te chuan AMKA Champhai District OB te leh Adviser te chu an hnathawh that avang leh an enkawlna hnuaia hmingthatna an chan theih avangin chawimawina thuziak an hlan bawk a, AMKA Champhai District hian Champhai DC hnenah hian IAS a a kaisan lawmpui nana chawimawina parthi an hlan bawk
VCP-TE PUALIN TB CHUNGCHANG ZIRHO :
Nimin chawhma dar 10 khan I&PR Conference Hall CHANEM Building ah Christian Medical Association Of India leh District TB Centre tangkawpin Champhai District tan Village Headman Sensitization on TB Care and Control neih a ni
He hun hi Pu Vanlalenga District TB Co-ordinator CMAI chuan kaihhruaiin, CMAI in TB dona kawnga an hmalaknate tarlngin, TB dona kawnga khatlang hruaitute pawimawhna leh sorkar hnathawkte nena tanho a pawimawh zia a tarlang bawk. He hunah hian, Resource Person Dr. R. Lianmawia District TB Officer Champhai District chuan, VC kalkhawm an nih angin an thawm chu a lian thei hle a ni ati a, tun hma chuan hri thalo tak tak Champhai ah a leng thin a, tunah chuan chung hri thalote chu hmuh tur an awm ta meuhlo chu dept hmalakna ai mahin VC te hmalakna a zara mipui kan lo thianghlim tak vang a nih thu a sawi a, khawtlang kan hrisel that chuan a hlawkna teltu chu khawtlang hruaitute kan ni tiin, TB chungchang zirtirna a pe bawk a, TB Vei hmuhchhuahna leh TB vei enkawlna chungchangah zirtirna pein, Revised National TB Control Programme (RNTCP) chungchang a sawi bawk a ni. He hunah hian Champhai District huamchhung atangin Village Council President mi 15 an tel thei a ni
Christian Medical Assn. Of India hian Champhai District ah NGO 4, MSD&RD, Genesaret Society Champhai, CODNERC Khawzawl leh MHIP Kahrawt Branch te an thawhpui mek a, heng NGO hrang hrangte hian Champhai District huamchhungah zirtirna pein TB dona kawngah District TB Centre nena tangkawpin hma an la mek a ni.
DUHLOH PAIHCHHUAHNA IN SAKNA TUR SEM :
Nimin Chawhma dar 11 khan BRC Training Hall ah PHE Dept hnuaia Nirmal Bharat Abhiyan atangin School Toilet sakna tur school 95 hennah sem a ni
He hunah hian Pu Lawmawma DEO leh DPC RMSA ni bawk chuan, dik tak leh fel takin kan sum dawnte kan hmang tur a ni a ti a, April thla chhungin school toilet kan sa zo ngei ngei tur a ni tih sawi bawkin, diklo taka sum hmang an awm thin chu pawi atih thu a sawi bawk. Nimina School Toilet sakna tur hi school 95 te hnenah Rs 38500 theuha semchhuah niin, semchhuah zawng zawng hi Rs 36,57,500/- a ni a, hemi hma hian school engemawzat hnenah NBA hnuai atang hian school toilet sakna tur hi semchhuah alo ni tawh bawk a ni
EX SERVICE TEN ASSEMBLY NEI :
Mizoram Ex-Service League Sub Hqrs Champhai chuan nimin chawhma dar 11 khan Karawt YMA Hall ah Assembly vawi 5-na an hmang
He hun hi Pu Rohnaa Sailo, President MESLC Sub Hqrs Champhai chuan a kaihruaii a, Pu B Hranghlira Bethel Unit chuan hunserh hmangin LAlropuia Secretary hnen atangin Report ngaihthlak a ni bawk. He hunah hian khuallian Pu David-a Treasury Officer chuan thusawiin, hetiang hun pawimawh taka khuallian atana an sawm chu lawmawm atih thu a sawi a, Ex-Service kalkhawmte chungah lawmthu sawiin, an kal leh zelna turah duhsakna a hlan a, eng harsatna pawh nei se a bula sawi hrehlo turin a chah a, theihtawp alo chhuahpui tur thu a sawi bawk a ni. Khuallian bakah hian Pu Saizama DWW pawhin thu sawiin, chhiatni thatni a intawiawm that lehzual a ngaih thu a sawi a, inlungrual taka an kal theihna turin mitinte an pawimawh hle a ni a ti. He hunah hian Member boralte sunna hun hmang bawkin Pu Lalzika Vice President chuan lawmthu sawiin he hun hi khar a ni. Chawhnu lamah MJA Champhai District kaihhruaina in kum 2014-2016 chhunga Mizoram Ex-Service League Sub Hqrs Champhai hruaitu turte an thlang nghal bawk a ni.
YMA CHHANG SPORTS KHAR :
Nimin chawhma dar 10:30 khan Champhai Town Hall ah Vengthlang Branch YMA Sports Sub Committee buatsaih YMA chhang Sports an neih chu khar a ni
He hun Pu H. Zarzoliana Sports Sub Committee Chairman kaihhruaiah hian Pu F. Lalrinmuana Vengthlang Branch YMA President chuan, nimina YMA chhang te hi nakin lawka kan branch kut leh ke turte in ni a ti a, zu leh ruihtheih thil laka inthiarfihlim a, mihringin kan tlintawka tha a chhuak thei tura inzir zel turin a chah bawk a ni. Pu Mamuana chuan, faina chungchang pawh tarlangin, mihring ten Pathian kan an teuhna ber chu faina a ni a ti a, mihringte changkang taka min siamtu leh min tizahawmtu chu faina hi a ni tih tarlang bawkin, YMA chhang kalkhawmte chu fai taka awm a, nun vawng uluk tur leh khawtlang tana kut leh ke ni thei theuh tura nimin atang an nun hmang turin a chah bawk a ni.
Nimin YMA Chhang Sports kharna hunah hian Khuallam, Zonunpar Cheraw leh Kantluang hmanga intihsiakna neih a ni bakah, lawmman sem a ni bawk a ni.
TUIALHTHEI DINHMUN :
MIZOFED : (6:00 AM - 7:00 PM)
Petrol : Free Sale (Rs. 72.41)
Diesel : Free Sale (Rs. 54.88)
ni 21.3.2014 (zirtawpni)
GOVERNOR DAWNSAWN DAN TUR SAWIHO :
Nimin khan I&PR Conference Hall, CHANEM Building, Champhai-ah tun thla ni 25 atanga 27 a Mizoram Governor Pu Vakkom Purushothaman-a`n zanhnih riaka Champhai a tlawh turah lo dawnsawn dan tur sawihoin Champhaia Head of Officers, Party aiawh leh chanchinbumite an thukhawm.
He meeting hi Champhai DC Pu Sangdingliana chuan kaihruaiin mipui vantlang tana Mizoram Governor lo hmuahna hmun atan Champhai Circuit House tual nise tiin, khawchhiat thlah inven nan Champhai Town hauh lawk ni bawk se an ti. He hmuahna leh lawmna hun hi chawhma dar 11 ah tanin Champhai District Bawrhsap in lawmna thu a sawi ang a, Special Item hmuhnawm tak tak entir tum a ni bawk. Hemi zawkah hian Champhai Circuit House-ah NGO te, Journalist te leh Department Officer leh Governor hian a kawm leh dawn a ni. Governor in Zokhawthar a tlawh huna lo dawnsawn dan tur chu Zokhawthar VC te kutah dah nise an ti a. Tlangsam Winery a tlawh hunah chuan a changtu Department -Excise & Narcotics, Horticulture Department leh Champhai Grape Growers Society ten lo dawngsawng se an ti. Governorin Champhai a thlen hunlai Aizawl a a let leh dawn hunah Circuit House atanga Helipad kawng chu Traffic clear vek nise tiin an rel bawk a ni.
Mizoram Governor Pu Vakkom Purushothaman hian ni 25.3.2014 (Thawhlehni) hian Champhai rawn thlengin, a tukah Zokhawthar leh Tlangsam Winery leh hmun dang dang a tlawh leh ang a. Ni 27.3.2014 (Ningani) ah Shelter Home a tlawh hnuah Aizawl ah a let leh ang. Governor hian Champhai a tlawh vawikhatna tur a nih avangin amah lo dawngsawng tur hian uluk taka inbuatsaihna neih a ni a. He hun hmang turin Committee chuan mi zawng zawng a sawm a ni.
NGO hrang hrangten Governor lo hmuak duh kan awm a nih chuan ni 24.3.2014 (Thawhtanni) Chawhma dar 11 aia tlai lovah DC hnenah inhriattir tur a ni.
MEDAL LAWM DAWN :
AMKA, Champhai District chuan vawiin tlai hian Tourist Lodge Conference Hall ah National Karate Championship neih zawh taka Champhai fighter ten Medal an lak lawmna hun an hmang dawn a, he hunah hian Champhai DC Pu Sangdingliana chu khuallian a ni ang a, he hun hi AMKA Champhai District kum 14 tlin lawmna a ni nghal dawn a ni. National Karate Championship ah hian Mizoram aiawhin Champhai atangin fighter 5 tirhchhuahte chuan Gold Medal 3, Silver Medal 2 leh Bronze Medal 3 an rawn hawn thei a ni.
CDBBA THUKHAWM :
Nizan khan Champhai District Basketball Association (CDBBA) Executive Committee chuan 2013-2014 kumtawp Committee an nei a, Secretary, Finance, Technical, Information & Publicity leh Documentation atangin rpeort ngaihthlak a ni a. General Body Meeting chu tun thla ni 29 (Inrinni) chawhnu dar 2 ah I&PR Conference Hall ah neih nise an ti a. Agenda neite chuan ni 26.3.2014 ral hmain Gen. Secretary R. Lalbiakzuala hnenah thehluh tur a ni. General Body Meeting ah hian Affiliated Club/Unit aiawh mi 2 theuh tel tur a ni a, rorel zawhah hian 2014-2016 hruaitu thlanna neih nghal a ni ang a, inthlan buaipui turin District Sports Committee sawm nise an ti bawk.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : Nil (Rs. 54.88)
RD PUMP : (6:00 AM - 5:00 PM)
Kan biak theih loh avangin a dinhmun kan rawn tarlang thei lo.
ni 20.3.2014 (ningani)
YMA CHHANG INFIAMNA NEIHPUI :
Tunlai hian Vengthlang Branch YMA Sports Sub Commitee te chuan an veng chhung naupangte tan YMA Chhang Sports an nei mek
YMA Chhang Sports hi niminpiah khan District Sports Complex New Champhai ah hawn a ni a, he intihsiakah hian Football, Tug-Of-War, Volleyball, Dodge Ball, Basket Ball leh Colour Fighting hmanga intihsiakna neih a ni a, tunkar zirtawp ni hian Champhai Town Hall ah kharna hun hman a ni anga, he hunah hian KHuallam, Zonunpar Cheraw leh Kantluang hmanga intihsiakna neih a ni leh dawn a ni
TB VEI 23 :
Champhai District TB Centre chuan kumin chhung hian TB vei mi 23 an enkawl mek January thla khan TB vei 9, February thla ah 7 leh March thla ah 7, an enkawl a, heng zinga 14 hi Khaka TB hmuh an ni a, 3 te hcu chuap pawn lam TB leh mi 6 chu chuap TB, khaka hrik awmlote an nei. Tunthla ni 24 hian Eye Ward District Hospital ah World TB day an hmang dawn a, TB chungchanga hriat duh nei leh zawhna zawt duh tan hun siam a ni anga, mipuite he huna tel ve tur hian an sawm a ni. Champhai DC Pu Sangdingliana chu khuallian tura beisei a ni bawk
IMEM RECITATION :
Tun thla ni 20 zan dar 7 atang hian IMEM, Studio CHANEM building ah IMEM Recitation Competition 2014 Opening Function neih tur a ni a, Category I leh Category III ten mahni Bible chang duh zawng hmangin First round thawhkhatna intihsiakna an nei nghal dawn a ni.
Hei bakah hian zirtawp zan hian Category II ten mahni Bible chang duh zawng hmangin first round thawhkhatna intihsiakna an nei ve n ghal ang a, Ni 24 zanah Bible chang thlan sa hmangin first round thawh hnihna category tin ten intihsiakna an nei dawn a ni. He IMEM Recitation Competition hi IMEM channel ah Live a pek chhuah a ni ang.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : Nil (Rs. 54.88)
RD PUMP : (6:00 AM - 5:00 PM)
Kan biak theih loh avangin a dinhmun kan rawn tarlang thei lo.
ni 19.3.2014 (nilaini)
PARA-GLINDING BASIC COURSE TRAINING HAWNG :
Nimin khan Mizoram Tourism Development Authority (NTDA) bul tum Para Glinding Basic Course Training chu Champhai District Bawrhsap Pu C. Sangdingliana`n a hawng.
Hawnna inkhawm Tourist Lodge Hall Champhaia neihah hian Khuallian District Bawrhsap chuan thusawiin Tourism Department in hetian glam bul tanna atana Champhai an rawn thlang chu lawmawm a tih thu sawiin a ram leh mipui pawhin an dawl zawh ngei a beisei thu leh hetiang atana hmun remchang leh tha tak tak a tam thu a sawi a. Tun hi chu bul tanna mai chauh a la nih thusawiin Mizo te hi kan neu lova, Kan pian nen pawh a inrem a, sports leh adventures lam kawng hrang hrangah beiseina sang tak a awm tiin tun atang chuan Champhai mipuite pawhin vansang lam kan melh chho tan tawh dawn a ni a ti a, DC chuan Hringlang Tlang chu para Glinding atana hmun remchang tak, Rihdil kam leh Zokhawthar phai kam vela tum thlakna remchang a nih thu a sawi a, training turte pawhin uluk leh fimkhur taka che tur leh ruihtheihthil laka inthiarfihlim ngei tura ngenin, hlawhtlinna rah tha tak an neih ngei nana duhsakna hlan in Para Gliding Training hi a hawng a ni.
Captain Saner, Director Adventure World, Nasik, Maharastra pawhin thusawiin, insumtheihna chu he training ti tura pawimawh ber a nih thu a sawi bakah mihring hlimna leh inkaihhruaina dan tha vawnhim chu vawiinah leh naktukah pawh a ngaih pawimawh ber tur a nih thu a sawi.
He hun kaihhruaitu Pu Vabeiha Hlychho, Tourism Department Director chuan Para Gliding Basic Course Training Champhaia neih dan tur chungchang report pein hma an lak dan leh hmachhawp dang report a pe bawk. Mizoramah thlen in (Accomodation) a that loh em avanga Tourist Lodge an ngaihpawimawh hmasak thu sawiin tunah hian Mizoram pumah Tourist Lodge 42 siam a nih tawh thu leh luah mai theih tep 16 vel a awm thu a sawi a. Khualzin te hip nan AERO sports hrang hrang Para Gliding etc., lamah Tourism chuan nasa taka hma lak an tum thusawiin hemi atan hian Ministry of Tourism chuan cheng nuaih 468 a ruahman thu leh chu chu infiamna lam hmanraw hrang hrang leh training hrang hrang leh tul dang atan a hman a nih tur thu a sawi bawk a ni.
He huna thusawitu dang Principal Govt. Champhai College Pu Lalnunmawia chuan thil la awm ngai lo Champhaia a lo awm chu lawmawm a tih thusawiin Champhai tan mai bakah Mizoram tan pawh thil tha tak a nih thu a sawi bawk.
Chawhnu lamah Kanghlai Tlang (Mualnuam) ah Adventure World mi leh sa ten Para Gliding entirna hun an hmang a, helai hmunah hian chawlhkar 2 chhung awh tur Para Gliding zirna neih chhunzawm nghal a ni ang.
MJA MEETING :
Nimin khan MJA Champhai District General Body Meeting Press Club ah neih a ni a, hetah hian April ni 15 a General Conference Aizawla kal dan tur leh Agenda turte an ngaihtuah a, Conf-ah hian inthlan kum a nih avangin a tam thei ang kal anih theih nan kal chhunga Chanchinbu chawlh mai nise an ti a. Conf. kal paha a remchang a nih chuan Tuirial Hydel Project tlawh nghal nise an ti bawk. Champhai District MJA Silver Jubilee Souvenir chu Champhai District chhunga YMA Branch hrang hrangte present vek nise hei bakah Champhai khawpui chhunga Library nei Insitution hrang hrangah pek ni bawk se an tih bakah District hrang hrang MJA te thawn nise an ti bawk.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : Nil (Rs. 54.88)
RD PUMP : (6:00 AM - 5:00 PM)
Petrol : Nil (Rs. 79.80)
Diesel : Nil (Rs. 59.96)
ni 18.3.2014 (thawhlehni)
SUB-HQRS. YMA HRUAITU NOMINEE :
Nimin khan Sub-Hqrs. YMA Champhai Executive chu an Office, Tlangrawtah an thukhawma, thlathar April ni 2-4 chhunga Khawhaia Sub-Hqrs. YMA Conference neih tura hruaitu atana YMA Branch hrang hrang atanga hruaitu tur hming an thehluhte enfiah, scrutiny neih a ni a, Thuthmun Branch atanga Conference Agenda thehluhte an thlirho bawk.
YMA Branch hrang hrang atanga nominate thehluhte hi 10 niin an zinga pakhat chuan phatna siam, pawm sak a nih tak avangin Kum 2014-2016 chhunga Sub-Hqrs. YMA Champhai hruaitu atana Nominee te chu mi 9 chauh an ni ta ani. Hruaitu atana thlan theih tura chhawpchhuahte chu :
F. Lalrinmuana Vengthlang branch
H. Laltuliana Zotlang Branch
K. Lalramhluna Tlangsam Branch
Lalchhanhima Zofa Dinthar Branch
Lalhlupuia Venglai branch
Lalrochharliana Varte Zotlang Branch
PC Lalrawnliana Vengthlang N’ Branch
R. Lalchhuanawma Vengsang Branch
VL Chama Hnamte Kahrawt Branch
CDFA EXECUTIVE THUKHAWM :
Nimin tlai khan CDFA Executive Committee chu Pu K. Hrangthianga In, Vengthlang North ah an thukhawm.
He Committee hi C. Hualrikhuma, CDFA President chuan a kaihruai a, Committee chuan Santosh Trophy vawi 68-na neih zawh taka Champhai District Player pathum ten Champhai an lo hawn huna lo hmuah dan chungchang an relho a. MPL khel lai an nih avangin Club hotute nen inberawn a, tunkar chhunga an lo haw hman a nih chuan ropui taka lo hmuah nise, an ti a. An lo haw hman dawnlo a nih chuan, Chanchinbu kaltlanga chawimawina thuziak leh lawmpuina hlan nise, an ti.
CDFA Executive hian May thla Chawlhkar hnihnaa MFA Cup Champhai in a thlen turah Player Selection Committee siam nghalin IC Hranglura kaihhruaina hnuaiah Secretary atan PC Ramnunsiama an ruat. K. Lalbulliana, NL Thanga, Zonunthara leh Tv. Vanlalenga Khiangte te Member atana ruatin Champhai aiawh player thlan ni atan hian tun thla ni 28 an ruat bawk a ni. Hei bakah hian Committee chuan MFA Cup an thlen turah Fun Raising Sub-Committee pawh an din nghal bawk a. AIFF Refree Development Course leh MFA General Body Meeting Champhai a nghah tur chungchangte leh Tlangsam Sporting Club buatsaih Lal Thanghlianga Memorial Tournament chungchangte pawh Committee ah hian ngaihtuah a ni bawk a, tlaiah chawhlui an kilho nghal bawk.
VC-IN KAWNG SIAM :
Venglai VC te chuan PWD nena tangkawpin Pu C. Lalrizapa in kawt kawngpui cheithat hna an thawk mek.
Venglai VC te hian kawng siamna tura hmanrua tulte an lei a, PWD lamin thawktu leh hmanraw tul dangte an thawh ve thung a, tunah hian Alkatra Barrel 10, thing trip 5, Rora Trip 3, Balu Trip 2 an lei tawh a, an kawng siam hi Metre 76 a sei niin, tunah hian an zo thawhkhat tawh a ni. Venglai VC te hian tunah hian an vengchhung cheithat hna an thawk nasa hle a, Venglai kawng chuan hnuai lam White Slub hna pawh an thawk mek bawk.
DC-IN HAWNG ANG :
Vawiin hian Champhai Tourist Lodge ah Aerosports lauching programme hman a ni dawn a. Zing dar 10:30 ah Champhai DC Sangdingliana chuan a hawng dawn a ni. He hun hmang tur hian nimin khan Tourism Director Vabeiha Hlychho huan Champhai a rawn thleng.
AR NOTE SEM ANG :
Vawiin chawhma dar 10:30 atang hian AH&Vety Dept. chuan Ar note an sem dawn. AH&Vety Dept. te chuan vawiin hian Backyard Poultry Farming hnuaia arvulh thlangtu mi 72 te hnenah ar note an sem dawn a. Champhai North leh South Constituency atangin Beneficiaries 36 ve ve te hnenah an semchhuak dawn a. Hemi rual hian Ngopa, Khawzawl leh Khawbung Block te pawhin an huam chhungah an semchhuak bawk ang.
BOXING ZIR DUH TAN :
Boxing zir duh tan vawiin atangin Boxing Hall, Tlangrawtah Coaching Class tan a ni dawna. A zir duh tan zing dar 6:00 leh tlai dar 3:30 ah a hmuna kalin emaw Phone No. 8731916424 ah zawhfiah theih a ni ang.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : Nil (Rs. 54.88)
RD PUMP : (6:00 AM - 5:00 PM)
Petrol : Nil (Rs. 79.80)
Diesel : Rs. 500 man (Rs. 59.96)
ni 15.3.2014 (inrinni)
ZIRTIRTU IGNOU HNUAIA ZIRLAI THARTE LAWMLUT :
Nimin chawhma dar 11:00 khan I &PR Auditorium CHANEM Building ah Champhai DIET IGNOU PSC-1933P Induction Meet 2014 chu neih niin, he hun hi Champhai Addl. DC Pu Zoengsanga'n a hmanpui.
Champhai Addl. DC Pu Zoengsanga chuan thiamna famkim nei tura Human Resource Development kalpui thei tura ruahmanna kalpui mek hi tih hlawhtlin anih theih nan thawktute leh thiamna dawngtu zirlaite pawhin theih tawp chhuah tlan atul thu a sawi a, zirna lama mithiam, hna nghet nei mumal lo tam tak an awm mek laiin, sorkar-in min dahna dinhmun theuhah lungawi tak leh rinawm taka thawh hi mimal tin mawhphurhna a ni, Pu Zoengsanga chuan a ti a. Mahni hna a rinawm leh inpezo apiangte hi mi zahawm an ni tih tarlangin, sorkar school a zirtirtu tam zawk leh hlawh tam zawk hlawhtute school aiin hlawh tlem zawk a thawk Private school-ah zirlaiten thiamna tha zawk an neih theihna chhan hi chhut ngun atul hle tih sawiin.
Pu Zoengsanga chuan zirlaite hmakhua ngai chunga thahnem ngai taka thawk turin a chah bawk a, an naupangte a theihna awm zawng zawng haichhuahsak hi zirtirtute mawhphurhna a ni tih sawi bawkin, sorkar school ten naupang kan nei ta manglo chu pawi a tih thu sawiin, mahni school theuhte luh chakawm taka kan siam theihna turin zirtirtuten tan kan la tur a ni a ti.
He Induction Meet hi Champhai DEO Pu Lawmawma'n a kaihruai a, IGNOU Aizawl Regional Director Dr. SR Zonunthara'n Induction Speech neiin, Mizoramah IGNOU Study Centre 41 awm mekah Master Degree Programme Stream 15, Bachelor Degree Programme Stream 9, Post Graduate Diplome Programme Stream10, Post Graduate Certificate Programme Stream 2, Diploma Programme 10 leh Certificate Programme Stream21 kalpui mek anih thu a sawi.
IGNOU hi 1985 din tan niin, Khawvel ram 35 chuangah a in zarpharh tawh a, India rama Regional Centre60 kal tlangin thiamna lamah Certificate course atanga Doctor of Philosophy Degree thleng a pe thei a, tunah hianMizoram bikah IGNOU zirlai 10,000 chuang awm mekin, zirlaite senso a tlem thei ang ber tibuk a ni a, Tribal zirlai tan zirna fee pek tawhte sorkarin a pek let leh thin avangin IGNOU hi senso awm lova zirna sang zawk zirna ti a vuah hial a ni. Champhai DIET Programme In-charge IGNOU PSC, Pi Hnamte Rebecca Lalbikdiki'n zirlaite hriattur tul pawimawh zual tarlanna a neih bakah Champhai SDEO Pi K. Lalsiamliani'n zirlaite fuihna thu sawiin, Champhai DIET Principal Pu RL Thianghlima'n lawmthu a sawi bawk.
Right To Education 2009 in a phut angin kum 2015 hma ngeia zirtirtu untrained zawng zawngte training vek tura a phut avangin he training hi IGNOU kaltlangin Mizoram sorkar chuan a buatsaih a, training chhuakte lo chu zirtirtu atan lak an ni tawh dawnlova, hetiang traininga chhuakte hi trained teacher atana pawm an ni anga, Mizoram a Untrained teacher zawng zawngte trained an nih theih nan regular class leh Open distance Learning Mode hmanga remchanna siamsak an ni.
RAN TALHNA IN TUR SAK MEK TLAWH :
Nimin zing khan JD Traite. Asst Project Manager NABARD Champhai chuan Rural Infrastructure Development Fund (RIDF) atanga din Animal Slaughter House a tlawh
He hunah hian JD Traite. Asst Project Manager NABARD Champhai chuan RIDF Project atanga din tur AH&Vety Dept hnuaia Animal Slaughter House sak mek chu a hmunah tlawhin an hnathawh dante a enfiah a. JD Traite hi Lalramliana Sailo. Asst Engineer AH&Vety Dept, Zairemthanga JE, Dr. Laltlanmawia DVO Champhai leh C. Lalthanpuia Chief Manager MCAB Champhai Branch ten an tawiawm a, kawng hrang hranga hmasawn dan leh an hna kalphungte an enfiah a ni Slaughter House sak mek hi ran talhna hmun tur a ni a, a nihna tur anga din a nih hunah chuan Champhai mipui ten sa thianghlim zawk kan ei thei anga, hmasawnna ropui tak a ni dawn a ni tiin JD Traite Asst Project Manager NABARD chuan a sawi.
Tunah hian engemaw chen sak a ni tawh a, Fur pui lo thlen hma a Cement work zawh hman an tum thu hnathawktute chuan an sawi.
MJA HRUAITU :
Nimin khan Mizoram Journalist Assn Champhai District Elected OB thukhawm chuan, kum 2014-2016 chhunga an thawhpui tur member dangte an ruat MJA Champhai District Elected O/B meeting chuan Gen. Secy. ah Lalhmingliana Chhawkhlei Editor, Info.& Publicity Secreatary ah - R. Lalfakawma Rihlipui, Finance Secretary ah C. Lalrinsanga Pasaltha Editor te an ruat a, Executive Member atan C. Lalthantluangi Dumde Editor leh Lalrotluanga Ralte Khawzawl Times Editor te an ruat bawk a, vawiin chawhnu dar 2 hian Champhai Press Club ah OB meeting hmasa ber an nei dawn bawk a ni.
SAWIHO :
Nimin chawhnu dar 1 khan MFA Honorary Vice Pre Pu Lalnunmawia chuan CDFA, Champhai NGO Coordination leh District Sports hruaitute a Office ah a kawm. Nimina inkawm khawmnaah hian MFA Honorary vice President Pu Lalnunmawia chuan Santosh Trophy vawi 68-na khelh zawh taka Champion Mizoram Players-te hmuahna neih a nih dan report a pe a. India ram champion an nih theih avanga leh India ram puma Mizoram pholangtu Mizoram Teamte chu an fakawm thu a sawi a. He inkawmkhawmnaah hian Santosh Trophy vawi 68-na Champion Team-a Champhai Tlangval 3; Zico Zoremsanga Captain, Khungleng. Lalruatthara Hmunhmeltha leh Laldanmawia Sialhawk te an tel chu lawmawm an tih thute sawi ho a ni a. Champhai Tlangvalte hi Champhai an lo haw huna lo hmuah dan tur chungchangte an sawi ho a ni
ZOTLANG INDOOR STADIUM :
Zotlang Indoor Stadium chu sak tan mai tur tawh niin a sak hna hi NBCC hnuaia Contractor, Sukam Construction Pvt. Ltd., chuan an thawk dawn ani. Bank-ah Current Account leh Taxation Registration pawh Champhai-ah an tifel tawh a, tun thla chhung hian Sukam Company te hi Champhaiah an rawn inbun fel dawn nia thudawn a ni. Zotlang Indoor Stadium tur hi Mizoramah a lian ber dawttu tur niin a vaia sak nana senso tur hi cheng nuai 2238 a ni a, kum hnih chhunga zawh tur a ni.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : DCSO Permit (Rs. 54.88)
RD PUMP : (6:00 AM - 5:00 PM)
Petrol : Nil (Rs. 79.80)
Diesel : Rs. 500 man (Rs. 59.96)
ni 14.3.2014 (zirtawpni)
CHAMPHAI DC THARIN CHARGE LA FEL :
Nimin khan Champhai DC thar Sangdingliana chuan DC Charge la felin, Champhai District tana theihtawp a chhuah tur thu a sawi.
DC thar hian Addl. DC Zoengsanga hnen atangin nimin khan Charge a la fel a, kan palai in Champhai DC Sangdingliana a kawmnaah Champhai chu mahni khua ang maia a lo en a nih thu a sawiin, hetianga khaw nuam taka hna a thawk leh thei tur chu amah pawh a phur hle tih a sawi a. Media mite chu thawhpui atan sawm nghalin, kawng tinrenga Champhai District hmasawnna atana thawh hopui atan a sawm a ni. Champhai DC thar Sangdingliana hi kum 1991 December atanga kum 1994 June thla thleng khan Champhai ah ASO-II in a awm tawh a, Kum 2005 December atanga 2006 July thleng khan Addl. DC ah lo awm tawh bawkin, Champhai DC a a rawn awm hma hian DM&R leh Industries ah Addl. Secretary hna achelh a ni. DC thar hian Champhai hmasawnna tura theihtawp chhuah a tum thu a sawi a. Champhai District chhunga a hmalakna tur hrang hrang awmte sawiin, theitawp chhuaha arang thei ang bera hmalak a tum thu a sawi.
MELBUK LEH HNAHLAN TUILAK :
Tunlai hian PHE Dept. chuan Melbuk leh Hnahlan ah tui lak hna chak takin an kalpui mek.
PHE Department chuan Melbuk khua tui pekna tura Pipe Line an siam chu zo fel tawhin Service Reservior siam hna hi tan thuai tum a ni a, hun reilote chhunga peihfel hman an beisei a. Hnahlan tui lak hna pawh chak taka kalpui mek niin Pipe Line siam zawh a ni tawh bawk a. Service Reservior siam hna pawh thawh mek niin, Tuithing tuikhuah hna pawh thawh a ni tawh bawk a, he hna hi zawh a nih hunah chuan Tui hnianghnar zawk neih theih an inbeisei thu PHE Dept. hotute chuan an sawi.
Hei bakah hian PHE Dept. hotute chuan Public Point atanga tui la ten pipe hmanga tui la tawh lova, a hmun ngeia dawh tawh turin mipuite an ngen a. Tui bill pek hun chhung, dar 10 atanga tlai lam dar 2 inkarah tui bill hi pek thin nise an duh thu an sawi bakah, tui bill thla thum chhung pelote Disconnect zel an nih dawn avangin chhungtinte tui bill pek ngaipawimawh turin an ngen bawk a. Khua lo thal zelah tui renchem taka hmang turin PHE Department hotute chuan mipuite an ngen bawk.
SANGHA TUITIR :
Champhai District Fisheries Development Officer Lalthanzuala hmalakan in Champhai District a a vawi khatna atan Damdawi hmanga Sangha tuitir a ni. Sanghate hi Gonopro FH Damdawi hmanga chiu a ni a. Pu Lalrintluanga Dil leh Hmunhmeltha dil a sanghate chiu niin, Champhai District a a vawikhatna ni turin hlawhtling takin damdawi hmang hian tui tir a ni tih thu kan dawng.
NAUPANG KUM TLINGLO HNATHAWH ENFIAH DAWN :
Nimin khan Champhai District Juvenile Justice Board chu Principal Magistrate BT Lala Sakachep hovin DCPO Office ah an thukhawm a, thubuai 4 an ngaihtuah zingah thenkhat chu an chingfel niin thu dawn a ni. Naupang kum tlinglo motor silna hmuna chhawrte chu District Child Protection hotuten an enfiah dawn bawk niin thu dawn a ni.
KAWNG LAI MEK :
Dungtlang - Khawbung kawng thawh mek chu tunkar emaw kartir lamah emaw zawh hman beisei a ni. Dungtlang - Khawbung kawng siam nan hian a vaiin YMA Gen. Cong. an thleng tur denchhen a senral te nen cheng nuai 40 vel a ni a, Dungtlang -Khawbung kawng hi an zawh chuan Champhai khawpui chhung kawng chei an tan leh mai theih tur thu PWD EE chuan a sawi. Champhai kawng siamna tur sum cheng nuai 70 chu tunah hian tihfel vek tawh niin, tun thla chhung emaw thla thar tir lamah emaw Champhai khawpui chhung kawng siam hna hi an tan theih tur thu PWD EE chuan a sawi.
LUNG HAL DIL :
Champhai Quarry neiten lung hal an dilna ngaihtuah turin karleh khian Geology & Mineral Resources Department atangin Asst. Controler of Mines chu Champhai ah a lokal dawn, Champhai atang hian lung hal dilna hi 8 a awm nia hriat a ni.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : DCSO Permit (Rs. 54.88)
RD PUMP : (6:00 AM - 5:00 PM)
Petrol : Rs. 500 man (Rs. 79.80)
Diesel : Free Sale (Rs. 59.96)
ni 13.3.2014 (ningani)
MSU BODY MEETING :
Nimin chawhma dar 11 khan MSU Federal Body Meeting vawi 3-na chu I&PR Auditorium CHANEM Building ah neih a ni He hun hi Zodinpuia President General Hqrs. MSU chuan a kaihruaiin, Lalchhuanmawia Sailo, Secretary District Hqrs. Champhai chuan hunserh ahmang a.R. Lallawmsanga General Secretary General Hqrs chuan Report pein Rorel tan nghal a ni.
Nimina Federal Body Meeting ah hian Agenda 7 chhawpchhuah nin, Ram pum huap inkhawmpui reng reng zirlaiten Exam pawimawh an neih laia neih a nihlohna turin MSU in hma la rawh se tih te, Mizoram Sorkar hna a rualbanlote tan 3% seat reservation awm hi luahkhat tur dik ten an luahkhah theih nan MSU in hma la rawh se tih te, India ram leh pawn hmun hrang hrnaga Mizo zirlaite leh hnathawkte buma an awm tawhloh nan MSU in hma la rawh se tih te, Zirtirtu ai kal la leh mahni thawhna hmuna awm duhlote MSU in dapchhuakin a tul angin hma la rawh se tih te, MSU Chanchinbu Kulva hi thlakhat lak man Rs 20 ah tihpun ni rawh se tih te, Higher & TEchnical Education Directorate in Directorate hran Hiigher leh Technical a then hran a nih theih nan hmalak ni rawh se tih te nimin rorel hian an passed a, heng an passed takte hi Executive Committee kutah dah zuiin anni hian hma an la dawn a ni. Hei bakah hian Nikum 2013 a General Conference North Vanlaiphaia neih a Rorel na a thu passed tak te hmalak chhunzawm dan report ngaihthlak a ni bawk.
MSU Federal Body Meeting vawi 3na ah hian Mizoram hmun hrnag hrang atangin Rorel Palai 170 vel an kalkhawm a, nimin nilenga rorel niin, tlaiah chawhlui an kilho nghal bawk a ni. MSU Federal Body Meeting hi Aizawl pawna vawi khat neihna a ni a, zanin hian Champhai Town Hall ah MSU Nite hman a ni ang. MSU General Conference 2014 hi Aizawl ah neih a ni dawn bawk a ni.
KARATE THIAM LO HMUAK :
Nimin chawhnu dar 1 khan February ni 22 & 23 a YMCA Nandanam Chennai a National Karate & Kabudo Championship vawi 8na neih zawh taka kum 11 hnuai lama Champion R. Lalruathlui Medal lak chu Champhai Park LAD Picnic Spot ah lawmna hun buatsaih a ni
He hun Pu R. Vanlalhruaia Zote kaihhruaiah hian Lenghmingthanga Instructor leh Head Coach chuan technical Report a pe a, R. Lalruathlui chu an category ah a te ber pawl a nih thu a sawi a, heti chunga Champion a ni thei chu a huaisenna leh a thawhrim rah liau liau a nih thu a sawi tel bawk. He hunah hian Pu Lucas Thangmangliana AMKA Champhai District President chuan thu sawiin, Karate hian Thuawihna, Tumruhna leh Thianghlimna a kengtel tlat a ni a ti a, he thil pathum hi tha taka kan vawnnun chuan hlawhtlinna kawng a inhawngzau hle a ni a ti, President chuan, AMKA Champhai District hmingin lawmthu a sawi a, a kal lehzelna turah duhsakna hlan bawkin, AMKA Champhai District hmachhawpte a tarlang bawk a, New Champhai a Cheng Vaibelchhe 20 senga Karate Inpui sak anih tur thu te, Parl. Secy Pu TT Zothansanga’n Karate Mat a pek tur thute bakah India ram hmun hrang hranga Karate thiamte chahchhuakin Karate Show Ropui tak Champhai a buatsaih an tum thu pawh a sawi bawk a ni.
He hunah hian Pu Lalhmingmawia Pachuau MJA President pawhin thu a sawi a, Karate hi Mizoram pum huap mai nilo, India ram thlenga Champhai hming chawilartu pawimawh tak an ni a ti a, Assn. naupang tak ni mah se, Champhai tana an thiltihte hi a chhuanawm hle a ni ati. MJA President chuan, mawhphurhna hlenchhuah pawimawh zia sawiin, hruaitu thenkhat, nihna chauh duh, mawhphurhna hlenchhuak zolo an awm thi chu pawi a tih thu a sawi a, hengte hian Champhai an tihhmingchihat mai bakah pawl an tibuai thei a ni a ti a, hruaitu kan nih chuan kan mawhphurhna leh kan koa tlate kan hlenchhuak ngei tur a ni tih sawiin, AMKA Champhai District hruaitute chu entawntlak a tih thu a sawi bakah an chungah lawmthu a sawi bawk a ni.
Hei bakah hian Pu C. Lallianpuia District Sports Committee Vice President leh DCSO, Chief Adviser ni bawk Pu C. Lalluaia te pawhin thu an sawi ve bawk a ni. R. Lalruathlui hi tunah hian Kum 8 niin, Champion tur hian mi 6 a hneh a ni
ni 11.3.2014 (thawhlehni)
CANARA BANK CHAMPHAIAH :
Champhai a Bank thar tur Canara Bank chuan anihna anga hna an thawh theihna turin tunlai hian ngawrh takin hna an thawk mek.
Canara Bank Champhai Branch hian tunah hian Manager an la neihloh avangin anihna tur anga hnathawh ala theihloh thu thawktute chuan an sawi a, tunlai hian Account hawn hna thawh mek nii, Account hi Rs 100 leh Rs 500 in a hawn theih a ni. Canara Bank hian Mizoram chhungah Branch 5, Aizawl, Lunglei, Champhai, Lawngtlai leh Kolasib ah te an nei tawh a, District Capital dang Saiha leh Mamit ah pawh branch thar hawn an tummek thu an sawi a, North East ah hian Branch 92 awmin Bangalore ah Head Office an nei a, Guwahati ah Circle Office an nei bawk a ni.
Canara Bank Champhai Branch hian ATM pawh neih nghal an tum a, a nihna ang tura kal tur chuan Manager an neih phawt a tul tih an sawi a, a duh tan account hawn theih reng a nih thu an sawi
JAIL VENG-AH CHAPCHAR KUT :
Inrinni khan PWC leh MZI Champhai buatsaihin Champhai District jail-ah Chapchar Kut hman a ni. PWC leh MZI Champhai buatsaih Chapchar kut hi Pu Lalrosanga Chhangte Suparintendent-in kahhruaiin Govt Champhai College Principal Pu Lalnunmawia kutpa atan hman a ni a. Pu Lalrosanga Chhangte chuan thusawiin, Nimina lo kal khawm leh he laia hmuna awm mek te hian kan chunga thil thleng hi kan tana thatna tur zawk a ni tih kan hriat lova, a chhe zawnga kan hman chuan thil chhe ber a thleng thin a ni. Mahni intihlum te hian an chunga thil thlengte an tana tha tura ngai lovin, a chhe ber an ngaihtuah avanga an mahni intihlum thin an ni a. Keini pawh hian kan hun tawn mek hi kan tana tha tura hun rem chang rawn inher a ni tih kan hriatreng a pawimawh a ni a ti a. Chapchar kut hman pui tura kal zawng zawngte chungah lawmthu sawi a sawi bawk a ni. Kut Pa Pu Lalnunmawia chuan sawiin, “ Mizo ten kan kutpui ber Chapchar kut hi hlim takin kan hmang tur a ni a, Mahni hnam ziaa Pathian fak hnam apiang hi Kohhranah pawh an thangduang a thin, Keini pawh hian Pathian duhdanin ruihtheih thil tel lovin kan hmang thei a ni a ti a, Jail-a a kal fo thu leh thu pawh vawi tam tak a sawi tawh thu sawiin, Jail chhunga hian hawihhawm leh fel taka an awm chu Jail an chhuahsan hunah pawh chhawm zel turin a chah a, Jail chhunga nun dan mawi tak hi vawng nung renga hrereng turin a fuih bawk a ni. Pu Lalnunmawia chuan jail tangte chu Champhai khua an hmangaih tak tak a nih chuan sual kawng zawh tawh lo turin a ngen a. Chapchar kut an hman mek chu An nun hluite theihnghilha Champhai khawtlang tana a tha zawnga ke an pen tan na ni a hmang turin a ngen bawk a. Mi pakhat sual avangin khawtlang a buai thin a, vawina he laia awm te hian bul kan tan phawt chuan champhai hi kan siam tha ang a, District dangte aia chungnungin kan awm theih dawn bakah, kan khawtlang hi a lo thlamuang tawh dawn a ni tiin, vawina kan hlimna hian chhungkua leh khawtlang thleng phak rawh se a ti bawk. Kut Pa hian tangte hman turin thilpek a pek bakah, Champhai zaithiam hrang hrangte an zai bawk a ni.
KELKANG ZONE FOOTBALL TOURNAMENT :
Vawiin hian Kelkang zone football Association Championship Tournament zokhawthar Field-ah tan a ni dawn. Kelkang Zone Football Association Championship Tournament hi vawiin chawhma dar 10 hian Zokhawthar Field-ah hawnna inkhawm neih tur a ni a. He hawnna inkhawm hi Pu Lalrinzauva Kelkang Zone FA President-in a kaihruai ang a, Rev H Malsawmzuala chuan hunserh a hmang ang. Champhai District Football Association President pu C Hualrikhuma leh Pu Khuahluma Zokhawthar VCP te’n thu an sawi dawn bakah, Hawnna inkhawm ah hian Kelkang Zone FA adviser boral ta Pu F Hrangvuana sunna hun hman a ni ang a. Zorinpuii FC Zokhawthar leh Kelkang GSA te’n opening match an khel ang. Kelkang zone football Association Championship Tournament-ah hian Team 17 telin pool 4 ah then an ni a, Pool tin a team te hi inkhelkual vekin Point hmu sang 4 ten Quarterfinal an lut dawn a ni.
REMEDIAL TEACHING :
RMSA bul tumin Class IX zirlaite tan nipui chawlh chhungin Govt H/S, RMSA school leh Adhoc Aided School-ah te Remedial Teaching pek tura ruahman a ni. Hei hi school engemawzat-ah chuan nimin khan kalpui tan niin vawiin chawhma dar 9 atang hian chhunzawm leh tur a ni a, Nikum lam khan subject thlan bik neiin skul thenkhatah lo kal pui tawh niin, naupang chaklo deuh tana hlawkthlak lehzuala kalpui chhunzawm zel a ni.
IN KANG TUAR TANPUI :
Inrinni zing khan Khawbung khawtlang hruaitute’n TBC Lalnuntluanga te inkâng tanpuina tur thilphek an hlân.
TBC Lalnuntluanga In hi Zirtawpni khan bungraw chuh hman lohvin a kang a, an in hi Assam Type; a chung = Rangva, a bang = Title, a chhuat = Thingphel a ni a. A chhuat thing phel leh a bangrel leh rangva chûm te chu a kang chhe hle a, rangva pawh hman leh tlâk awm lovin a kang chhe bawk a ni. Bialtu MLA Pu T.Sangkunga chuan hnatlâng thingpui lum nân Rs 5000/- leh chhiat tawk chhungte tanpui nan Silpoulin 2 leh Rangva Bundle 4 a pe a. RD Department, Khawbung RD Block in Rs 5000/- leh Khawbung Welfare Committee, Aizawl chuan Rs 1000/- chhiat tawkte hi an pe bawk a ni. Inkang seng fel a nih vel leh khawtlang hruaitute thukhawm nghâlin Chhiat tawkte tanpuina tur khawn chu Khawbung Branch MHIP kutah dah a niin Zirtawp zan khan khawn nghâl a ni a; VC leh YMA te’n nimin khan In sakna hmanrua tur an dap nghal bawk a ni. In tin atanga tanpuina khawn khawm chu Inrinni zing khân Pu B.Vanlallawma kaihhruainain hlan a ni a. Thuamhnaw leh Bungbel thahnem tak, Rizai 15 leh Blanket 4, pawisa fai Rs 16600/- leh khawnni lo mimal leh pawl thawhlâwm engemaw zât hlan an ni.
TUIALHTHEI DINHMUN :
MIZOFED : (6:00 AM - 7:00 PM)
Petrol : Tanky Full (Rs. 72.41)
Diesel : Tanky Full (Rs. 54.88)
RD PUMP : (6:00 AM - 5:00 PM)
Petrol : Free Sale (Rs. 79.80)
Diesel : Free Sale (Rs. 59.96)
ni 6.3.2014 (ningani)
HIGH SCHOOL ZIRTIRTUTE TRAINING :
Nimin chawhma dar 10 khan I&PR Auditorium CHANEM Building ah Champhai District chhunga H/S SMDC memberte tan training neih a ni
He hun Pu C. Hualrikhuma Dy. DPC RMSA kaihhruaiah hian, Pu Lawmawma DEO leh DPC RMSA ni bawk chuan thu a sawi a, School tihchangtlunna tura pawisa kan dawnte hi tangkai tak leh a nihna takah kan hmang tur a ni tih sawiin, kan sum hman dante hi a langtlang tur a ni a ti. Pu Lawmawma chuan, SMDC te hian school sak chungchangah thu kan nei tur a ni tih sawiin, contractor te thawhpui thiam a, a nih dan tur diktaka sak a nih theihna turin SMDC member ten kan vil uluk tur a ni a ti a, khawtlang nu leh pa kan nih angin, kan fate thanlenna kawngah leh an zirna kawnga SMDC te hian mawh kan phur hle a ni a ti a, Contractor te zingah danlo anga thawk an awm thin avangin school sakte pawh a nih dan tur anga sak a nilo thin chu pawi a tih thu sawi bawkin, school building tha kan neih theihna turin huaisen leh rinawm takin SMDC ten hma kan la ngam tur a ni a ti.
Hei bakah hian, Zirtirtu aikal la leh thawktha peihlo ten zirna an tichhiat thu sawi bawkin, hetiang an awm a nih chuan dan anga an chunga action lak a nih theihna turin hotute hnenah hriattir thin turin an ngen bawk a ni. Pu Lawmawma chuan, thlen chin atanga hmasawn turin kalkhawmte a fuih a, nimin training atanga hma sawn a, rilru thar nena hna thawk theuh turin Champhai District chhunga HS Zirtirtu leh SMDC member kalkhawmte a chah bawk a ni
He hunah hian Chairman, Pu C. Hualrikhuma Dy. DPC RMSA pawhin thu sawi ve bawkin, nu leh pate chu an fate zirna kawngah an inthiarfihlim ta lutuk a ni a ti a, zirtirtute kuta engkim dah hi thil tha a ni berlo tih sawi bawkin, zirtirtute leh nu leh pate kan tangtlang tur a ni a ti a, tunlai hian zirlai naupangte zingah study camp neiloa matric passed theih tawhloh anga ngai an awm ta chu pawi atih thu a sawi a, nu leh pate pawhin mahni inlum atanga matric a passed theih zia hrilhre tur leh zirtirtute tanrual pui theuh turin a ngen a, he thu hi kalkhawm SMDC member ten mahni veng theuha sawidarh turin a chah bawk a ni. Pu Hualria chuan, a sawi zelna ah Champhai District hi kan hmingchhelo a ni ati a, District dangte entawn leh zir ber kan ni chu kan thawhhona avang ani ati a, vawngnung a, theihtawp chhuah zel tura a chah bakah Vapar, Tuipui leh Hruaikawn ah te HS thar din anih tur thu a sawi a, RMSA hmalak dan thenkhat a tarlang bawk a ni
Nimin training ah hian chawhma lama Dr Lalsangliani Co-ordinator chuan RMSA kalphung leh thiltum a sawi a, chawhnu lamah Samuel Lalrinzuala Chhangte Co-ordinator Finance and Accounts in Finance leh a kaihhnawih thil a zirtir bawk. Nimin training ah hian Govt. HS leh RMSA H/s te an kal tha hle a, vawiinah chhunzawm leh tur niin Adhoc Aided H/S SMDC te tan chhunzawm leh a ni ang.
MOTOR CHESUAL :
Nizan dar 12 vel kha New Chalrang atanga Champhai lam Km 2 velah Super Ace MZ-04-6125 chu chesualin mi 1 in nunna a chan He motor hi vawkte phur niin Champhai atanga Sialhawk a phurh tur niin vawkte 60 a phur a, heng zinga 1 hi a thi bawk. Kan thudawnna in a sawi danin, motor chetsual chhan hi a ke puah vang niin a sawi a, he motor a chuang leh vawkte neitu Pi Lianzami Kum 41 Pu Roremlian nupui Champhai Electric veng chu ka pawh chhawn lovin a boral nghal a ni. Motor a chetsual hian Driver chu kawngah vakchhuakin New Chalrang ah zualko in a kal a, khawchhung-a mite nen ruang hi an zu hlawm ta niin kan thudawnna chuan a sawi. Motor Driver PC Lalhmunmawia Tlangsam hi Khawhai Damdawi inah dahluh nghal niin nimin khan champhai rawn panpui a ni a, ngaihtuahawm erawh a nilo thung
CHHAKTIANG KUT LEH CHAPCHAR KUT :
Tunkar Zirtawp ni a Chapchar Kut leh Chhaktiang Kut hman turah nimin khan Final Rehearlsal neih a ni Chapcharkut leh Chhaktiang Kutpui vawi 2na ah hian Pu TT Zothansanga Parl. Secy., kutpa atana ruat tawh chu code Of Conduct in a phuar tawh avangin Kut Pa a nih a rem leh dawnlova, zanin hian Sub Hqrs YMA chuan Kut Pa tur hi an ngaihtuah dawn a ni.
Zirtawpni Chawhma dar 10:30 ah Kahrawt Field ahChapchar Kut leh Chhaktiang Kutpui hi tan a ni ang. Hemi atana a huhoa lam turte nimin chawhnu dar 1 khan Final Rehearlsal neihpui an ni a, tarlan tawh angin he kut hi Sub Hqrs YMA chuan a thleng dawn a, he kutah hian mizo lam chi hrang hrang bakah MUP Sub Hqrs champhai in Kut hlado chhamin Tlang an tlir anga, MHIP Sub Hqrs in kum 1785 atanga nimin ni thleng costume Parade an entir ang. He kutpui ah hian Champhai District khaw hrnag hrang bakah Mizoram pawn atangin Rihkhawdar chu lo tel tura beisei an ni.
THUBUAI 14 ZIAK LUT :
February thla chhung khan Champhai Police Station ah thubuai 14 ziahluh niin Ruruk thubuai a tam ber Thubuai ziahluh zawng zawng 14 zinga 7 chu Ruk ruk thubuai niin, mi in rawk thubuai 1, zu casa 1, mi bumna thubuai 1, mi kutthlak thubuai 1 leh damdawi case 3 ziahluh a ni.
TUIALHTHEI DINHMUN :
MIZOFED : (6:00 AM - 7:00 PM)
Petrol : Free Sale (Rs. 72.41)
Diesel : Free Sale (Rs. 54.88)
RD PUMP : (6:00 AM - 5:00 PM)
Petrol : Free Sale (Rs. 79.80)
Diesel : Free Sale (Rs. 59.96)
champhai tualchhung chanchin


text:
Xth Suahni Campha Thlirvel nak
March 8th, 2010
Lawngfangkheh ih ka suak ih Pathian in ka nulepa hmangin i-thuam,
Ziangtheih mi nei loin ka piangih Pathian in Zesu Khrih eng sungah theihnak i-pek,
Misualin ka piang ih Pathian in a Fapa thisen in i-thianfai,
Tap in leitlunah ka suakih Pathian in i-hnihter, nun diriamnak i-pek,
Tawntai zetin ka piangih Pathian cu i-humhimtu asi,
Ziangnei loin ka piangih ziangkim neitu Pathian in a fapa ah i-canter,
Aw, leitlun milai pawl, ka nun diriamnak, ka can, ka nun le a thupi bik ka Pathian hi i-ttawm ve uh!
Rilrawng, lungleng umhar, hliamhma tuarin ka um canah Amah a um,
Ka duhdawt mi pawlih nawn mi, zuarthlaimi, nautatmi, ka si canah Amah a um,
Satan in thal-ko i-thongthluk canah Amah a rumih a kutin i-kai tho,
Mithi khua sangka king in ka din laiah, Amah a rak um, nunnak Lamzin i-hmuh,
Atnak le mualphonak lamzinah ka feh ih lamzin tawp ka thlen canah, Amah a rak um, Lamzin dik i-hmuhter,
Aw, leitlun milai pawl, ka nun diriamnak, ka can, ka nun le a thupi bik ka Pathian hi i-ttawm ve uh!
Ka leitlun nun cu tuansuak mi mumal nei loin hraphriat tlak zetin a lian cuahco laiah ka kumkhau innpi engmawi i-hmuhter,
Ka porh awknak le ruahsannak cu lei parah a tlakkuai tikah zangfahnak in i-ra hawlih leitlun milai ruahsannak umsun i-coter,
At hlawptlo nakin ka miphun hrang ka tuan rero laiah thinsau zetin i-rak hngak,
Theihnak le tisa nuamnung ah diriamnakin thlem ka si laiah satan kut ihsin i-hum suak,
Ka duhdawtmi pawlin in hnawng, in phatsan can ah rualpi tha i-pek,
Santiluang le milai fimnak in i-phutmi ka tuah pitlin lo canah, keimah sungin Amai humham cahnak thawn A tuansuak dingmi sunlawih tlak tuanvo i-pek,
Aw, leitlun milai pawl, ka nun diriamnak, ka can, ka nun le a thupi bik ka Pathian hi i-ttawm ve uh!
Leitlun cu chess lehnak cabuai vek asi, Pathian in zawte puah vekin satan a lehpi nak vek asi,
Leitlun cu rei lote, thim thuneihnak in a khuh, milai pawl cu mitcaw vaktawi vekin an tawi,
Leitlun cu raldonak hmun vek asi, nauhak te in meinu thawn zawte a puah vekin, Pathian in satan a lehpi nak hmun vek asi,
Leitlun cu Pathian in asinak, diknak, duhdawtnak, le huham cahnak a langternak thuthennak cabuai vek asi,
Leitlun cu naute suahnak zato hmun, naute an thianfai ih hmailam hrang an timtuah nak hmun vek asi,
Leitlun cu zuuthumnak zung, Pathian cu thuthentu a tuannak vek asi,
Ni nikhatkhat ah ziangzongza ih Siangpahrang in satan le a ho pawl cu meilipi sungah a hlawn hlo theh ding,
Aw, leitlun mi pawl, tlan uh, tlan uh, Pathian tel lo cun nan cem asi!
Ziangkim cen thiam dingin tuah cun ka zirsuak zo, satan in ka parah natnak a thlen ter mi hman, Pathian thawn i-naiter tu, Pathian thlumzia diriamzetin i-center tu ah a cang,
Tu ahcun ka theih mi lenglo tongkam thlak lo dingin ka lei kaihhrem dan ka zir zo,
Tu ahcun mithmuh theih lenglamah khawruahdan ka zirzo, cucu ziangkim kaikhawm tu sawn asi,
Tu ahcun thim thuneihnak ih aw le a Thianghlim mi aw thleidan thiamnak ka zir zo,
Tu ahcun ziangkim neitu ih hmuhdan vekin ka hmailam khawkhan cia dan ka zir suak zo,
Tu ahcun at thlakzetin satan zial parah ka rak lam rero dah timi khal ka zir suak zo,
Pathian hnenah sunlawihnak ka pe, ka mit i-vangter zo ih keimai kutsung um felten kaihrem thei dingin huham cahnak i-pek hlei ah keimai kutsung um lomi cu hahdam ten thlah dan ka zir suak zo!
A tu ahcun nun timi le ziangkim keimah thawn a pehtlai mi hmuahhmuah nuamcen dan ka zir zo, sankhuk tiang Pathian thatnak nuamcen sunzawm dan i-zirh zo.
Ka hmailam cu A kut sungah ka hngat zo!
Ka nun pumhlum hin sankhuk in Amah, ka Pathian cawimawi hram sheh!


text:
Khawvel a mi chi hrang hrang te hian kan nun kawng atan a ‘mel lung’ kan phun dan a in ang lo thei thin khawp ang, chutiang in Mizo fate hian kan hnam than chhoh zel na tur atana ‘mel lung’ kan phun mek pawh hi ngaihtuah ngun a ngai khawp mai. Kan hnam hi miten engtin nge min hriat a, engtin nge min sawi thin le? Hun hmasa lama Sap missionary te leh Colonial Officer te khan an lehkha ziak lamah chuan ‘Hnam mawl’, ‘Sakhaw bik nei lo’, ‘Lu la hnam” tih leh thildang hmang te in min sawi thin a ni. An sawi ang hi khawvel pawh min a pawm dan leh hriat lar dan a ni chho thin reng a ni. Keimahni ngei pawh in hei hi kan insawi dan a ni fo thin!
An sawi ang hi kan lo ni reng em le? Mahni tui ve na lam zawng pakhat chauh te hi ngaihtuah tlang dawn ila. Kan pi leh pute kha “Sakhaw nei lo” ti a an chhuah hi ngaihtuah chian angai khawp mai, hetianga min chhuah tute khan tarmit pakhat “khawthlang ngaihdan bik” (Eurocentric) chauh hmang a min lo en vang a ni thei angem? ‘Sakhua’ neilo min tih na chhan a langsar ber pakhat a rintheih chu sap hovin ‘religion’ an tih hrilhfiah nan a miin Pathian a rinna leh biak nan a engkim Kohhran kalphung tur a an ngaihsa Biak In, Pastor, Maicham, Pulpit leh Inkhawmpui etc nei te chauh an huam tir vang anih hmel a ni. Nguntaka zirchian in kan Pi leh Pute kha an khawtlang dinhmun a la hniam deuh e tih mai lo chu Sakhaw biakna lamah chuan kalphung mumal leh awmze nei tak a khawsa thin an ni. Hei hian Pi leh Pute sakhaw biak kha i thar thawh leh ang u tih lam kan sawi tumna a nilova, miten min sawi ang hi kan nihna a ni vek bik lova kan phak tawk ah kalphung tha tak kan nei ve a ni tih sawifiah nan kan hmang mai a ni.
Kan nihna dik tak zawk hi kan hai rei ta em a, mahni nihna tak hrelo khawtlang ah kan lo seilian a, zirtirna leh inkaihhruaina tha zawk min pe tur an awm lova, a mimir hian eng lem ngaihtuah lovin khawvel hi kan lo ar khawthim dai ve ta bawrh bawrh a nih hi. Ngaihtuahna dik zawk nei thei tura beisei zirna sang zawk zir mek te pawh kan bang chuang lo, kan lawm zawng leh kan ngaihven zawng te hi chhut ila, hnam dingchhuak tur nge kan nih a boral na lam pan mek zawk kan ni tih mahni theuhvah kan chiang mai awm e. Khawvel ramdang hmasawn tawh sa leh dinhmun tha tawh sa te tih ang apiang tih a neih ve zel tum ai chuan kan phak tawk theuhvin an mahni atanga thil tha kan ram leh hnam tan a tangkaipui tur leh that pui tur te hi ngaihtuah thin ta zawk ila kan hnam hian a that pui zawk ngei ang le.
Mite min sawi aiin kan hnam hi a nep lova kalphung nghet tak nei kan ni a, mahse chu chu kan chawinung thiam tawk lova, kan ngaisang ngai bawk hek lo mai zawk a ni. Kan hnam ngaisang tu kan pung ve zel ang a, kan hnam thil te hriat loh aiin a hria nih chu changkanna zawk ani tih hria kan pung telh telh ang a, kan hnam mel lung phun pawh chhiar a nuam telh telh zawk dawn a lo ni. 21st Century a cheng mek Mizo zirlai te hian kan hnam tan engtiang a tha in nge ‘mel lung’ thar kan phun ve tak ang le?


text:
Kan i Bia Tak Maw?
John 12:26 “….Keimah kha nan ka zulh hrimhrim lai…….”
Vawlei cung ralpi pahnihnak (1942-1945) hrawng i a laar ngaingai mi Adolf Hitler nih "ka thinlung hi rak ka khuai (operation tuah) uh law nan hmuh ding mi cu vawlei pumpi dih lak uk duhnak (ka kut tang ah chiah duh nak) lawng te nan hmuh lai" a ti. Hitler cu vawlei pi a hninhtertu a rak si ti cu ahopoh nih hngalh cio a si . Hitler a tthatnak a chiatnak nak in, ka chim duh deuh mi cu, a thinlung dihlak, aruahnak dih lak, a nunnak dih lak in aa pek ning, pumpeknak (commitment) a ngeih ning tu hi a si. A thinlung le a ruahnak dih lak in focus mi pakhat lawng a ngei, cucu, vawlei cung dih lak tei dih ding kha a si, a hruh in aa hruh pi chih.
Khrihfa kan si nak, Zisuh kan zulhnak ah hin hi ban tuk thin lung, nunnak, sinak le ruahnak dih lak in focus le zulh hi a kan duh piak mi a si ko lo maw? Pathian nih a kan duh piak mi, Deuteronomy 6:5 chung ah “Bawipa na Pathian cu na lungthin vialte le na ruahnak vialte le na tthawnnak vialte in na dawt lai” ti hi a si. Cun, Luke 14:26-27 ah zeizong vialte nak in Amah Pathian kha pakhatnak ah chiah peng ding , tiah a kan cawn piak.
II Singpahrang 7: 3-4 chung ah mithinghmui hna pa li nih cun Siria ralkap nih Samaria an kulh dih i mangtam a tlun lio ah, “hi ka kan tthut peng ah cun kan thi lai, khuachung kan kal zong ah rawl a um lo i kan thi thiamthiam lai. Siria ralkap um nak lei ah kal uh sih law, an kan zuah ah cun kan nung lai, an kan zuah lo le kan thi ko lai,” an ti. Asinain, thih ciocio ah rawl a um nak Siria ralkap sin lei ah cun an i thim, an kal.
Minung hi a thi ding lawngte kan si. Innchung ah tthut peng i khoi ka pumhnak le fellowship hmanh ah kal lo zong ah thih ding thiamthiam; rawl um lo nak Samaria -- zungzal nunnak um lo nak hmun, vawlei pumsa duhnak ah ei, din, tlawnlen zong ah thih ding thiamthiam a si ko tung ahcun, thih ding ciocio ah thih hnu zungzal nunnak a ngei tu Fapa Zisuh Khrih sin lei ah panh hrimhrim hi attha deuh lo maw? Thih hnu in panh chawm a ngah ti lo, nihin hi panh caan si. Rawl um nak Siria ralkap sin kal pah in Samaria lei kir pah than cu a ngah lai lo; nifatin kan nunnak ah zungzal nunnak Khrih lei panh pah in vawlei pumsa duhnak, nuamhnak kir hnawh than pah lengmang cu a ngah lai lo. Khrihfa (khrih zultu) kan si ah cun si lawlaw uh sih law, i bia tak lawlaw in zulh lawlaw cang ko uh sih!
Hitler nih khan vawlei pumpi rak tei nih, rak uk dih hmanh seh law, ka bible nih a chim mi cu Mathai 16:26 ah "mi pakhat nih vawlei cung hi co dih hmanh seh law, a thlarau nunnak a sungh tung ah cun zei dah san a tlai" a ti. Cucaah, Hitler nih zeisan a tlai lo mi cungah a nunnak dih lak aa pe i, aa biatak lawlaw. Nan nih, kan nih biatak a hmu mi, i fuh sual zong a um ti lo mi; Lam le Biatak le Nunnak a si mi Zisuh Khrih kan zulh nak ah hin kan i biatak chinchin ding si ko lo maw? Amin men Khrihfa sawhsawh si ti hlah uh sih!
Manila, Philippines
//////////////////////////


text:
Florida University sianghleiruun model milaar Miss Ann Hefferin cu hawikom rual he party an tuah i ma'nzu an dinnak ah ruah phak loin a thi. Kum 18 te lawng a si rih. A nu le a pa caah cun a faak khun ko. Sianghleiruun a kaipi hawile nih zunngaih par i put in a ruak an thlah. Mino hna caah ralrin petu ngai a si.
A tang hi Gaddafi nih a dawt tukmi a fanu ngeihchun Aisha hmanthlak a si. A pa nih fa pahra a ngeihmi lakah amah lawng hi nu a si. A tu cu mibu raal an tei khawh ti lo caah a nu le a ttale pahnih he Algeria ram ah an zam cang. A fapaw he a si caah Algeria an phaak thaizing ah fanute a hrin. A hrinmi fanute cu a van a chia khun ko.
Aisha nih Libyan pualaang i put in a pa ttanhtu mipi sin a au lio a si. Gaddafi cu milianngan a si, Gaddafi cu a ttha tiin a aupi hna. A pa nih a dawt bantukin a pa cu thih ngamh in a dawt ve. Hmanh seh an ttanrualnak san a tlai ti lo.
Gaddafi fapa pakhat Hannibal le a nupi Aline Skaf an si. Aline cu an ram ah model minthang a si. Fa pahnih an ngei. Sin um nu Ms Mullah an hlan i cu nu cu Aline nih hin tisa tlawk a toih caah cu kongah cun tu hi an min a chia ngaingai.
Tisa tlawk a toihmi sinum nu Mullah hmantlak cu a tang hi a si. Doctor zongkhenhnak zong laak piak duh loin cuticun inleeng ah an ka chiah e tiah sinum nu nih a tu ceo a phuan ngam. A lu in a ke tiang hma a pu. A ka toih hlanah hin ka kut he, ka ke he a ka ttem dih i cuticun hranhram lo in a ka toih thluamah ko e tiah Mullah nih cun a chim. A toihnak a ruang cu a nau umh lio mi a fanu na velh ti ruangah si dawh a si. A mui dawh thlakthlak he a sual ngaite.
Libya ram ah mibu ralkap tei awk an ttha ti lo. Kum 42 chung Gaddafi nih duhtlong in a uknak hna chan cu a dih ruangmang cang. Kan Cathiang nih "Zeipoh nih caan an ngei cio" a timi cu a dik hringhran ko.
Mibu ralkap nih an tei hnu hna ah cun an inn le an lo zong chuh dih an si cang. A tang hi Gaddafi nih a dawt tukmi a fanu Aisha minchalnak caah a tuahmi sui thiang in hutmi tthutdan a si. Ngatainu (mermaid) zuklem iang in an ser i a hmai cu Aisha zukthla in an tuah. An ruun innpi cu an zam taak dih cang caah mibu ralkap pakhat nih i lunghmui ngain hman aa thlakpi lio a si.
An ruun innpi chungah hin ti lionak tidil zong a um. Mah tidil ahhin an fanu dawt Aisa cu ti aa lio tawn. A tu cu an ttio taak cang caah mibu chungkhar le hngakchia nih duh tawk in lente celhnak ah an hman.
Gaddafi le a nupi Safiya an si. Hi leicung ah annih pahnih
caah cun ruahchannak zeihmanh a um ti lo. An caah zeitik hmanh ah a dei ti lo dingmi khuamui a tlung cang. Sunday zinglei 8:45 a.m ah khan Algeria ram ah an zam tiah theih a si. Nain, Gaddafi khoika set ah dah a um ti cu a tu lio ah aho mi-sing hmanh nih an chim ngam lo.
Thawng zamhtu
Thiangi pa
Maryland


text:
Chief Minister, Lal Thanhawla chuan Mat Lui chhehvela leilet leh huan chawmtu tur, Mat Minor Irrigation Project chu nimin khan Mat Lui kam (Thenzawl kai)-a Irrigation & Water Resources Department Site Camp-ah a hawng.Mat Minor Irrigation Project hawnna hunah hian Chief Minister chuan kum rei tak a\anga lo nghah tawh Mat Minor Irrigation Project hawn a ni ta chu lawmawm a tih thu sawiin, hlawk zawka buh leh bal thar tur chuan agriculture kalpui dan pawh a ngheh a ngai a, chumi atan chuan irrigation a pawimawh a ni, a ti a. WRC te, Terrace siam te a hautakin tha leh sum sen a ngai nasa \hin a, a chawmtu tur Tui supply \ha a pawimawh bawk thu sawiin, chutianga ke pen theih a tura he Project duan chuah chuan farmer engemawzat a chhawk zangkhai a beisei thu a sawi a. Chief Minister chuan state dang nen khaikhin chuan Mizoram chu tui hrim hrimah chuan ruahtui te kan dawng \ha in, tui hna kan nei \ha a; “Kan ngaihtuah zawk tur erawh heng kan malsawmna te hi kan humhalh in kan hmang \angkai em tih a ni,” a ti bawk.
He hunah hian Agriculture Minister, KS. Thanga pawhin he Project hawn tak chu hmalam hun lo kal turah kuthnathawktute tan \angkaina leh hlawkna thlentu a nih dawn avangin a lawm thu a sawi a, Irrigation project dang lo awm tawhte aiin he Project danglamna chu tuilakna chuan hnuailam chauh nilovin a chhak lam amite pawhin tuilak an dawng ve thei tur chu a ni, a ti bawk.
Mat Irrigation Project hi cheng nuai 554 senna tur niin, Agriculture ram hectare 176 a zau chawmin, chhungkaw 44 in an chhawr thei dawn a. Tui kawng hi dawh belh zel theih niin Phase 2 thawh theih a nih chuan a vaiin Hectare 515 a zau a chawm thei dawn a ni. Tui kawng hi chi hnih (2)-a siam niin, tuilian in a chim phak metre 805 a thui chu RCC in siam a ni a, a bak zawng metre 2620 a thui chu PCC Floor & Bricks Walling Trapezoidal Channel a siam a ni. Tui kawng chunglam pawh nizung chakna hmangin emaw lift irritation-a lak theih a ni dawn bawk a, chumi atan chuan Bypass Channel panga (5) siam a ni. He project hnuaiha hian Fur laiin tui 2.47 litres/second/hectare supply thei tura ruahman niin, |hal lai chuan 1.58 litres/second/hectare supply thei ve thung dawn a. He Irrigation Project hi Accelerated Irrigation Benefits Programme (AIBP), Ministry of Water Resources atanga sum hmuh (90:10) hmangin I&WR Department-in a thawh a ni.
Popular News
Tunlai hian PAN CARD hi a lar hle a, a awmzia hria tam tak kan awm laiin a awmzia hre mumal mang lova neih a \ha an tih vanga siamtir ve ta ngawt lah tam tak an awm. A bik takin Taxation Department lam ten dawrkai te tan siam ngei ngei tur tiha thuchhuah an siam tak atang phei hi chuan he thil hi engemaw a awmzia le tih hi kan khawlai ti ti a ni ta fo mai. Chuvang chuan a kalphung leh a awmzia hi theih ang angin hrilhfiah i lo tum dawn teh ang.
MBSE in HSLC Exam result nimin-a a tihchhuah ah Marian H/S Serchhip-a zirlai in pakhatna hauh
Mizoram Board of School Education (MBSE) chuan nimin khan kum 2017 High School Leaving Certificate (HSLC) Exam result tichhuakin Marian High School Serchhhip-a zirlai, Laldintluanga s/o C. Lalengthanga, Serchhip Chhim Veng chu Mizoram pumah pakhatna a ni.
Committee peng din thar
Serchhip Sub-Hqrs. YMA hruaitu thlanna neih a nih hnuah Committee peng hrang hrang din thar an ni leh ta a,
Tun thla tawp lamah Scholarship pekchhuah hman beisei a ni
Nimin khan MZP General Hqrs. hruaitute leh Mizoram Scholarship Board Secretary, JH. Zoremthanga te chuan Mizoram Scholarship Board Office-ah inkawmna neiin Zirlaite Scholarship chungchang sawihona neih a ni.
Kawlphetha renchem dan chungchang zirhona nei.
Nimin khan Power & Electricity Department hnuaia chhimlam enkawltu Lunglei Power Circle (LPC) hnuaia Engineers-te chuan Tourist Lodge Conference Hall, Zotlang, Lunglei-ah a vawikhatna atan ‘Energy Accounting of Southern Mizoram’ chungchang an zirho.
CADC-ah sawrkar tur chianglo
Chakma Autonomous District Council-ah pawl pahnih BJP leh Congress \angdun leh MNF in Sawrkar an siam theih thu an thlen avangin sawrkar siam tur hi Floor Test hmanga thlan a ngai dawn nia hriat a ni.
Sports Incentive Cash Award sem
Sports Minister, Zodintluanga chuan nimin khan Mizoram infiammi, rampawn leh ram chhunga medal la te hnenah Incentive Cash Award a sem.
CM hovin Mizoram State Biodiversity Board \hukhawm
Mizoram State Biodiversity Board chu nimin khan an Chairman, Chief Minister Lal Thanhawla hovin CM's Cabinet Meeting Room-ah an \hu-khawm.
Serchhip-ah Crime Review Meeting neih a ni
Nikum aiin kumin ah thubuai ziahluh a pung nasa
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.
Serchhip District chhungah nikum (2017) kumtir thla li (4) chhung aiin kumin (2018) kumtir thla li (4) chhungin thubuai ziahluh nasa takin a pung a, nikum January - April chhungin thubuai 64 ziahluh a nih laiin kumin a hemi chhung hian thubuai 81 zet ziahluh a ni.